раздел 3, точка 3.6, в определения там формат до първичното хранилище на данни, с което са сключили договор. Всички останали икономически оператори предават информацията, посочена в приложение II, глава II, раздел 3, точка 3.6, в определения там формат посредством маршрутизатора.
 4. За доставки до множество първи търговски обекти за продажба на дребно посредством лекотоварно превозно средство за извършване на продажби производителите и вносителите предават информацията, посочена в приложение II, глава II, раздел 3, точка 3.7, в определения там формат до първичното хранилище на данни, с което са сключили договор. Всички останали икономически оператори предават информацията, посочена в приложение II, глава II, раздел 3, точка 3.7, в определения там формат посредством маршрутизатора.
 5. За изпращане и пренатоварване на потребителски или големи опаковки на тютюневите изделия с общо тегло под 10 kg за страни извън Съюза държавите членки, в които се намира обектът, от който се изпращат изделията, може да позволят задължението за записване, посочено в параграф 1, букви в) — д), да бъде изпълнено, като се предостави достъп до собствените записи по системата за наблюдение и проследяване на логистичния или пощенския оператор.
 6. Ако след прилагането на уникалния идентификатор тютюневите изделия бъдат унищожени или откраднати, икономическите оператори незабавно изпращат искане за дезактивиране в съответствие с обхвата и формата, посочени в приложение II, глава II, раздел 2, точка 2.3.
 7. Информацията, отнасяща се до съответното събитие, се счита за предадена правилно при потвърждение за получено съобщение от първичното хранилище на данни или маршрутизатора. Съобщението за потвърждение включва код на съобщението за анулиране, който се прилага от икономическия оператор, ако е необходимо да се анулира първоначалното съобщение.
 Член 33
 Записване и предаване на информация за сделките
 1. За да се позволи определянето на информацията за сделките, посочена в член 15, параграф 2, букви й) и к) от Директива 2014/40/ЕС, икономическите оператори записват следните събития:
 а)
 издаване на номер на поръчката;
 б)
 издаване на фактурата;
 в)
 получаване на плащането.
 2. Производителите и вносителите предават информацията, посочена в приложение II, глава II, раздел 4, в определения там формат до първичното хранилище на данни, с което са сключили договор. Всички останали икономически оператори предават информацията, посочена в приложение II, глава II, раздел 4, в определения там формат посредством маршрутизатора.
 3. Отговорността за регистрирането и предаването на информацията, посочена в параграф 2, се носи от търговеца.
 4. Информацията, посочена в параграф 2, се счита за предадена правилно при потвърждение за получено съобщение от първичното хранилище на данни или маршрутизатора. Съобщението за потвърждение включва код на съобщението за анулиране, който се прилага от икономическия оператор, ако е необходимо да се анулира първоначалното съобщение.
 Член 34
 Срокове за предаване на необходимата информация
 1. Икономическите оператори предават информацията, посочена в член 32, параграф 1, букви а), б) и г), член 32, параграфи 3 и 4 и член 33, параграф 1, в рамките на 3 часа от настъпването на събитието. Информацията, посочена в член 32, се предава по реда на настъпването на събитията.
 2. За целите на параграф 1 събитията, посочени в член 33, се считат за настъпили в първия момент,